b'\n_START_ARTICLE_\nZalo\xc5\xbeba Drava\n_START_SECTION_\nKratka zgodovina zalo\xc5\xbebe\n_START_PARAGRAPH_\nPodjetje je bilo ustanovljeno leta 1953 in je v lasti Zveze slovenskih organizacij na Koro\xc5\xa1kem, ZSO. Povod za ustanovitev je bilo dejstvo, da takrat na avstrijskem Koro\xc5\xa1kem ni bilo tiskarne, ki bi bila pripravljena izdajati oz. tiskati slovensko tedensko glasilo Slovenski vestnik._NEWLINE_Do leta 2007 je bil vodja zalo\xc5\xbeba Franz Marenitz (* 1954; \xe2\x80\xa0 10. januar 2010), od tedaj pa jo vodi Peter Wieser._NEWLINE_Zalo\xc5\xbeba je poimenovana po glavni mitotvorni koro\xc5\xa1ki reki Dravi, ki je hkrati \xc5\xbeivljenjska \xc5\xbeila in literarna vsebina.\n_START_SECTION_\nZalo\xc5\xbeni\xc5\xa1ki program\n_START_PARAGRAPH_\nZalo\xc5\xbeba objavlja knjige v slovenskem in nem\xc5\xa1kem jeziku, zlasti koro\xc5\xa1ko slovensko knji\xc5\xbeevnost, kakor tudi \xc5\xa1tevilna dela, ki zrcalijo medkulturno usmeritev, prevode slovenskih pisateljev v nem\xc5\xa1\xc4\x8dino oz. prevode mednarodnih avtorjev v sloven\xc5\xa1\xc4\x8dino.\n_START_SECTION_\nKnji\xc5\xbeni dar Slovenske prosvetne zveze\n_START_PARAGRAPH_\nZalo\xc5\xbeba Drava izdaja redno vsako leto ob koncu leta skupaj s Slovensko prosvetno zvezo (SPZ) izredno priljubljen knji\xc5\xbeni dar. V njemu najdemo za posebno ugodno ceno izbor novej\xc5\xa1e koro\xc5\xa1ko slovenske knji\xc5\xbeevnosti, literarno zbirko Rastje , Koro\xc5\xa1ki koledar s \xc5\xa1tevilnimi aktualnimi poljudnoznantvenimi \xc4\x8dlanki, knjige za otroke, glasbena dela (CDje) idr.'